Γουίλι Ντίξον

Ο Γουίλιαμ Τζέιμς Ντίξον (William James Dixon, 1 Ιουλίου 1915 - 29 Ιανουαρίου 1992) ήταν Αμερικανός μουσικός, τραγουδιστής και συνθέτης της μπλουζ και θεωρείται μία από τις μεγαλύτερες επιρροές για την σκηνή του Σικάγο. Σαν μουσικός έπαιζε μπάσο και κιθάρα, ενώ συνθέσεις του αποτέλεσαν σπουδαίες επιτυχίες για καλλιτέχνες όπως ο Muddy Waters, ο Howlin' Wolf, ο Buddy Guy, ο Little Walter, ο Otis Rush, ο Elmore James, κ.α.. Έγραψε επίσης τραγούδια για μουσικούς που υπήρξαν προπάτορες του ροκ εντ ρολ, όπως ο Chuck Berry και ο Bo Diddley, ενώ κομμάτια του έχουν διασκευαστεί από μεγάλα συγκροτήματα της ροκ και χαρντ ροκ μουσικής, όπως οι Led Zeppelin, Rolling Stones, The Doors, Cream, Steppenwolf, The Jimi Hendrix Experience, κ.α..

 Ο Ντίξον γεννήθηκε στο Βίκσμπεργκ του Μισισίπι το 1915 και τραγούδησε για πρώτη φορά στην εκκλησία των Βαπτιστών του Σπρίνγκφιλντ στα τέσσερα του χρόνια. Έμαθε να τραγουδάει αρμονία από τον Τέο Φελπς, έναν ξυλουργό της περιοχής που όμως είχε ένα δικό του κουιντέτο με την ονομασία Union Jubilee Singers.Το 1936 μετακόμισε στο Σικάγο, όπου ασχολήθηκε επαγγελματικά με την πυγμαχία, αλλά μετά από τέσσερις επίσημους αγώνες σταμάτησε τον αθλητισμό λόγω οικονομικών διαφορών με το μάνατζερ του. Στο γυμναστήριο γνώρισε τον πιανίστα και κιθαρίστα Λέοναρντ Κάστον, ο οποίος του έφτιαξε το πρώτο του μπάσο. Το 1939, σχημάτισε τους Five Breezes μαζί με τον Κάστον, τον Τζο Μπελ, τον Τζιν Γκίλμορ και τον Γουίλι Χόθορν. Ο Ντίξον αρνήθηκε να υπηρετήσει στον αμερικάνικο στρατό κατά τον Δεύτερο Παγκόσμιο Πόλεμο ως αντιρρησίας συνείδησης, με αποτέλεσμα να φυλακιστεί για δέκα μήνες. Μετά το τέλος του πολέμου, σχημάτισε τους Four Jumps of Jive, πριν επανενωθεί με τον Κάστον στους Big Three Trio.Ο Ντίξον υπέγραψε στην Chess Records, στην οποία εργάστηκε ως παραγωγός, κυνηγός ταλέντων, μουσικός και συνθέτης. Παρέμεινε στο δυναμικό της εταιρείας ως τις αρχές της δεκαετίας του '60, ενώ από το 1956 ως το 1959 παρουσίασε την ίδια δραστηριότητα για την Cobra Records, ηχογραφώντας με τους Otis Rush, Μagic Sam και Buddy Guy. Μέχρι τα μέσα της δεκαετίας του '70 διατήρησε την δική του δισκογραφική εταιρεία με την ονομασία Yambo Records.Συνεργάστηκε με ονόματα όπως οι Chuck Berry, Muddy Waters, Howlin' Wolf, Otis Rush, Bo Diddley, Joe Louis Walker, Little Walter, Sonny Boy Williamson II, Koko Taylor, Little Milton, Eddie Boyd, Jimmy Witherspoon, Lowell Fulson, Willie Mabon, Memphis Slim, Washboard Sam, Jimmy Rogers, Sam Lay, κ.α.. Το 1964, οι Rolling Stones γνώρισαν το πρώτο τους # 1 σινγκλ με την διασκευή τους στο "Little Red Rooster". Αργότερα, κατέθεσε μήνυση εναντίον των Led Zeppelin για λογοκλοπή στους στίχους του κομματιού "You Need Love", το οποίο εκείνοι ονόμασαν "Whole Lotta Love", όπως και για την μουσική του "Bring It On Home".Τα προβλήματα διαβήτη που αντιμετώπισε τον κατέβαλαν με αποτέλεσμα να ακρωτηριαστεί ένα πόδι του. Εντάχθηκε στο Blues Hall of Fame το 1980, ενώ το 1989 κέρδισε βραβείο Γκράμι για το άλμπουμ "Hidden Charms".Πέθανε από καρδιακή ανεπάρκεια στο Μπέρμπανκ της Καλιφόρνια στις 29 Ιανουαρίου 1992 και θάφτηκε στο κοιμητήριο του Μπερ Όουκ του Άλσιπ στο Ιλινόι. Εντάχθηκε στο Rock and Roll Hall of Fame δύο χρόνια αργότερα και στο Chicago Blues Hall of Fame το 2013. Willie's Blues (1959) Blues Every Which Way (1960) Songs of Memphis Slim and "Wee Willie" Dixon (1960) Memphis Slim and Willie Dixon at the Village Gate (1962) In Paris: Baby Please Come Home! (1963) I Am the Blues (1970) Willie Dixon's Peace? (1971) Catalyst (1973) What Happened to My Blues (1976) Mighty Earthquake and Hurricane (1983) Willie Dixon: Live (Backstage Access) (1985) Hidden Charms (1988) Ginger Ale Afternoon (1989) The Big Three Trio (1990) Willie Dixon's Blues Dixonary (1993) The Original Wang Dang Doodle: The Chess Recordings (1995) Crying the Blues: Live in Concert (1996) Good Advice (1998) I Think I Got the Blues (1998) Big Boss Men: Blues Legends of the Sixties (2001) Giant of the Blues (2008) Willie Dixon | Rock & Roll Hall of Fame Willie Dixon | Biography & History | AllMusic Willie Dixon - The Mississippi Blues Trail Willie Dixon Official The Willie Dixon Fan Page - Home | Facebook Willie Dixon - IMDb